
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15C/44/2025 6125396909 11. 12. 2025 JUDr. Eva Kiššová ECLI:SK:OSPD:2025:6125396909.2
Uznesenie Okresný súd Prievidza v právnej veci žalobcu: A. B., nar. XX.XX.XXXX, bytom C. XX/XXX, D., zast.: AZARIOVÁ & RUŽBAŠÁN Law firm s.r.o., IČO: 47 237 406, so sídlom Kmeťova 26, Košice-Staré Mesto proti žalovanému: Mesto Handlová, IČO: 00 318 094, so sídlom Námestie baníkov 19/7, Handlová, zast.: JUDr. Daša Taschová, advokátka, so sídlom M. Mišíka I. 2752/4A, Prievidza, o zaplatenie 1.552,- Eur s príslušenstvom, takto rozhodol: I. Konanie z a s t a v u j e. II. Žalobkyňa je povinná nahradiť žalovanému trovy konania v rozsahu 100%. odôvodnenie: 1. Žalobca sa podanou žalobou domáhal od žalovaného zaplatenia sumy vo výške 1.552,- eur. 2. Žalovaný podal dňa 18.10.2025 odpor proti platobnému rozkazu vydanému v tomto konaní. Žalobca podaním doručeným súdu dňa 25.11.2025 navrhol konanie prerušiť a následne podaním doručeným súdu dňa 10.12.2025 zobral žalobu v celom rozsahu späť. 3. Podľa § 144 Civilného sporového poriadku (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Dispozícia so žalobou patrí medzi základné procesné oprávnenia žalobcu. Vzhľadom na to, že v prejednávanej veci vzal žalobca žalobu v celom rozsahu späť pred prvým pojednávaním, súd konanie zastavil. 7. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. O nároku na náhradu trov konania súd rozhodol podľa § 256 odst. 1 Civilného sporového poriadku. Súd konanie zastavil z dôvodu, že žalobca vzal žalobu v celom rozsahu späť, a to v procesnom štádiu po podaní odporu a po tom, čo bolo odvolacím súdom rozhodnuté v skutkovo súvisiacej veci sp. zn. 18C/23/2021. Zastavenie konania procesne zavinil žalobca, preto je povinný nahradiť žalovanému trovy konania v rozsahu 100%. K späťvzatiu žaloby nedošlo pre správanie žalovaného, pričom aj jeho obranná argumentácia bola zohľadnená v predchádzajúcom konaní 18C/23/2021, ktorým bolo jeho žalobe vyhovené a následne aj po odmietnutí dovolania v uvedenej veci (viď NS SR 1Cdo 55/2024 zo dňa 28.10. 2025). O výške trov bude rozhodnuté samostatným uznesením. Poučenie:
Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza písomne v dvoch vyhotoveniach (§ 357 písm. a) CSP). V odvolaní sa má popri všeobecných náležitostiach (§ 127 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP).

